Dís mos ŉ Landy…(Foto: Verskaf) As ek terugdink … in die dae voor Toyota, was daar net een hardebaard 4×4. ŉ Gaan-orals-en-doen-alles-4×4 – en dit was die Land Rover Series I en II wat toe later die Defender geword het. Jeeps en Toyota se Land Cruiser het eers later gewild geraak. Die vorige Defender was egter stokoud teen die einde van sy lewensiklus en die wêreld het getreur oor die einde van die Defender. Baie mense was egter glad nie lief vir die Defender nie en het hom gedoop as “die ongemaklikste voertuig op aarde” terwyl ander weier om in enigiets anders te reis. Land Rover moes ŉ keuse maak. Bou hulle die volgende Defender presies soos die ou een, of slaan hulle ŉ nuwe rigting in? Ek kan nie sê wat die perfekte oplossing sou wees nie – maar die nuwe Defender is beter as waarmee ek vorendag sou kom. Ons het al baie tyd met die Defender spandeer. Aanvanklik het ons karavaan gesleep met die fantastiese P400– turbopetrol weergawe. Ek vermoed egter die D240-weergawe gaan meer gewild wees onder Defender-kopers, weens die belofte van beter brandstofverbruik. Land Rover bevestig dat daar, in hierdie stadium, groter aanvraag is vir dieselmodelle as vir die petrolweergawes. Die ontwerp en binneruim is presies dieselfde soos op die P400-weergawe. Dit is ŉ groot, sewe sitplek sportnutsvoertuig. Die kajuit is duursaam, dog modern. Daar is laaiproppe en USB-poorte vir ŉ vale. Die digitale instrumente en raakskerm is voorwaar modern en werk puik. Dit is egter onder die kap waar dinge verskil. Die D240-weergawe word aangedryf deur Jaguar Land Rover se 2.0 viersilinderturbodieselenjin. Die masjien bied 177 kW en 500 Nm. 0 – 100 km/h neem ŉ billike 9,1 sekondes, en die D240 sal 188 km/h haal. Die diesel se voordeel bo die petrol is brandstofverbruik. Land Rover beweer 7,7 l/100 km op die diesel en 9,9 l/100 km op die petrol. Ons het tydens ons sleeptog met die P400 nader aan 17 l/100 km gehaal. Op die pad is enige Defender ŉ fees. Dit is uiters gemaklik en spog met ŉ enorme sleepkapasiteit van 3 500 kg. Weens sy sleepkapasiteit sal ek egter een van twee modelle kies. Die D300- sessilinder diesel waarmee ek nog nie gery het nie, of die P400. Die D240 sal heeltemal die mas opkom, maar die prysverskil tussen hulle is egter piepklein en die D300 sal nóg beter brandstofverbruik bied as die D240 – veral as hy bietjie moet werk. Land Rover het onlangs pryse bekendgemaak van die lang verwagte Defender 90-kortasafstand. Ek moet bieg dat ŉ Defender 90 D300 S moontlik ŉ plekkie in my droommotorhuis sal vind. Die reeks lyk nou só: Die reeks word gedek deur ŉ 5 jaar/100 000 km-waarborg én omvattende instandhoudingsplan. Ek lys hier slegs die S intree spesifikasievlak. Elke enjin en bakstyl, 90 of 110 is beskikbaar in S, X-Dynamic SE, X-Dynamic HSE, en X. Die kompetisie lyk só: 9 Dienste diensplan 3 jaar/ 90 000 km diensplan 9 Dienste diensplan 5 jaar/100 000 km omvattende instandhoudingsplan Tussen dié mededingers is die Prado waarskynlik die naaste. Die Cruiser 76 is meer ŉ ou Defender mededinger, maar vir 4×4 vernuf is hy nog rateltaai. Die Cruiser 200 word binnekort vervang deur die Cruiser 300. Nissan se Patrol voel al egter baie oud, en vir die G400d se geld kan mens twee Defenders koop. My keuse hier is die Defender en die Prado.